### 9.      Beslutning om overgang til fase 2 i projektet om bedre afvanding af [adresse]

**Åbent**

Sagsnr.: 326-2015-11036       J.nr.: 06.02.00           Dokumentnr.:
326-2016-364218

**Sagstype**

Beslutning

**Resume og sagens baggrund**

Kalundborg Kommune er i gang med et godt samarbejde med
[adresse] og repræsentanter fra grundejerforeninger omkring en bedre
afvanding af vandløbet [adresse].

På Teknik- og Miljøudvalgets møde d. 13. april 2015 blev det
besluttet, at igangsætte projektforløbet, der er inddelt i tre faser. Fase 1 er
ved at være afsluttet, og derfor skal der tages en beslutning om at igangsætte
fase 2. I sagsfremstillingen herunder beskrives indholdet i fase 2.

**Indstillinger**

Chefen for Plan, byg og miljø indstiller, at fase 2 i
projektforløbet igangsættes. Herunder, at der:

1. Nedsættes en
tværgående arbejdsgruppe, der skal arbejde med projektmateriale og ansøgninger.

2. Indgås de
nødvendige samarbejder.

3. Afdækkes
finansieringsmuligheder.

**Behandling**

Teknik- og Miljøudvalget

**Sagsfremstilling**

*Baggrund*

Kalundborg Kommune er i gang med et godt samarbejde med
[adresse] og repræsentanter fra grundejerforeninger omkring en bedre
afvanding af vandløbet [adresse].

Selve processen er grebet an på en ny måde i forhold til den
traditionelle måde at arbejde med etablering og ændring af pumpe-/digelag.
Samarbejdet mellem kommunen og vandløbslauget er etableret i opstarten af
processen for at sikre der bliver valgt en god og varig løsning til gavn for grundejere,
lodsejere og vandløbsvedligeholdelsen.

Kalundborg Kommune ønsker dermed at hjælpe vandløbslaug og
grundejerne i processen frem mod udarbejdelse af projektforslag og
ansøgningsmateriale.

Det adskiller sig fra traditionelle pumpe-/digelagsforløb,
der opstartes ved, at en grundejergruppe udarbejder et projektforslag som den
foreligger kommunen. Herefter sagsbehandler kommunen sagen efter gældende
regler, der blandt omfatter borgermøde og partshøring inden, der kan træffes
afgørelse i sagen.

*Projektforløbet*

Projektforløbet blev igangsat i april 2015 på baggrund af
Teknik- og Miljøudvalgets beslutning d. 13. april 2015. Det overordnede formål
er at sikre en bedre afvanding af det offentlige vandløb [adresse].

Projektforløbet er opdelt i tre faser med overskrifterne **1.
Oparbejdning af viden**, **2. Indgåelse af samarbejder** og **3.
Udførelse**.

I samarbejdet har vi nu gennemført fase 1. I den
forbindelser er der undersøgt forskellige konkrete løsningsmuligheder. Det blev
besluttet, at arbejde videre med en pumpeløsning og en evt. opgravning af
vandløbsbunden samt evt. opsætning af vandstandsloggere.

Derudover er der gjort de indledende øvelser for at
undersøge opbakningen til løsningen. Der er generelt opbakning i
grundejerforeningerne og i vandløbslauget til at indgå i løsningsforslaget.

*Fase 2*

På seneste møde i samarbejdet blev det aftalt, at næste
skridt er nedsættelse af en arbejdsgruppe. Arbejdsgruppen skal som udgangspunkt
arbejde med at producere det nødvendige projektmateriale frem mod at kunne
sende en ansøgning om oprettelse af pumpelag.

Når der er oprettet et pumpelag med en vedtaget økonomisk
fordeling kan der arbejdes videre mod etablering af selve pumpeanlægget mv.

Den første del af fase 2 vil på den måde bestå af
arbejdsgruppens arbejde med projektmateriale. Herunder forslag til geografisk
afgrænsning af pumpelaget, forslag til økonomisk fordeling, forslag til
vedtægter mv. I anden del af fase 2 skal der arbejdes videre med hvilke samarbejder,
der kan indgås mht. selve pumpeløsningen og vedligehold af udløbet og udløbsbygværket,
vandstandsloggere mv.

*Det videre forløb*

Hvis det besluttes at igangsætte fase 2 vil det tekniske
område i første omgang tage initiativ til, at der nedsættes en arbejdsgruppe
med repræsentanter fra det tekniske område, vandløbslauget og de relevante
grundejerforeninger.

**Økonomiske konsekvenser**

Ingen økonomiske konsekvenser.